钦定古今图书集成/理学汇编/学行典/第216卷 > 许允寿
## 钦定古今图书集成/理学汇编/学行典/第216卷 > 许允寿

按《定南县志》：“许允寿，江南里人。因寇乱避居龙南，孝
友重于乡评。尝侍父疾，晨夕不离侧，即垢秽之服，躬
自浣濯，不令仆婢代也。父有沃产，价值数百金。父病
笃，谓允寿曰：‘汝今克自成立，吾死瞑目矣。惟汝弟尚
幼，且失所怙，吾欲以汝产分给之，毋曰割汝有也’。允
寿唯唯。比卒，如父命，无纤毫悭吝意。允寿七子：一曰”
明传，补邑弟子员，馀皆从仕，有勤慎声，人以为孝友
之报。